KOMISIJOS REGLAMENTAS (EB) Nr. 508/2009
2009 m. birželio 15 d.
iš dalies keičiantis Reglamentą (EB) Nr. 543/2008, kuriuo nustatomos išsamios Tarybos reglamento (EB) Nr. 1234/2007 dėl tam tikrų prekybos paukštiena standartų įgyvendinimo taisyklės
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 121 straipsnio e punktą kartu su 4 straipsniu,
kadangi:
(1)
Pagal Komisijos reglamento (EB) Nr. 543/2008 (2) 18 straipsnį nacionalinės etaloninės laboratorijos iki kiekvienų metų liepos 1 d. ekspertų tarybai perduoda tame reglamente nustatytų patikrinimų, susijusių su vandens kiekio paukštienoje priežiūra, rezultatus.
(2)
Siekiant darnos, ekspertų tarybai perduodant duomenis tikslinga visose nacionalinėse etaloninėse laboratorijose naudoti tokias pačias formas ir nurodyti tą patį adresą.
(3)
Todėl Reglamentą (EB) Nr. 543/2008 reikėtų atitinkamai iš dalies pakeisti.
(4)
Šiame reglamente nustatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 543/2008 iš dalies keičiamas taip:
a)
18 straipsnio 1 dalies antra pastraipa keičiama taip:
„Iki kiekvienų metų liepos 1 d. nacionalinės etaloninės laboratorijos perduoda 1 pastraipoje minėtų patikrinimų rezultatus naudodamosi šio reglamento XIIa priede pateikiama forma. Išvados pateikiamos vadybos komitetui svarstyti pagal Reglamento (EB) Nr. 1234/2007 195 straipsnį.“
b)
Įterpiamas naujas XIIa priedas, kurio tekstas išdėstytas šio reglamento priede.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2009 m. birželio 15 d.